CELEX: 52012PC0295
Language: mt
Date: 2012-06-14
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Protokoll 31 tal-Ftehim taż-ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet

|
			
		
		
		52012PC0295
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Protokoll 31 tal-Ftehim taż-ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet /* COM/2012/0295 final - 2012/0156 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex jiġi żgurat ir-rekwiżit
taċ-ċertezza legali u l-omoġenità tas-Suq Intern, il-Kumitat
Konġunt taż-ŻEE għandu jintegra l-leġiżlazzjoni
relevanti tal-UE kollha fil-Ftehim taż-ŻEE mill-aktar fis possibbli
wara l-adozzjoni tiegħu.
L-Artikolu 78 tal-Ftehim taż-ŻEE
jipprevedi li l-Partijiet Kontraenti għandhom isaħħu u
jwessgħu l-kooperazzjoni fil-qafas tal-attivitajiet tal-Unjoni, fost
l-oħrajn fl-oqsma tar-riċerka u l-iżvilupp teknoloġiku.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
L-abbozz ta' Deċiżjoni tal-Kumitat
Konġunt taż-ŻEE (anness mal-proposta ta' Deċiżjoni
tal-Kunsill) għandu l-għan li jemenda l-Protokoll 31 tal-Ftehim
taż-ŻEE dwar kooperazzjoni f'oqsma speċifiċi li ma
jagħmlux parti mill-erba' libertajiet sabiex il-kooperazzjoni bejn
il-Partijiet Kontraenti tiġi estiża u tinkludi l-kooperazzjoni
fil-qafas tal-programm Ewropew ta' Monitoraġġ tad-Dinja (GMES).
Dan jikkonċerna r-Regolament (UE) Nru 911/2010
tal-Parlament Ewropew u tal-Kunsill tat-22 ta’ Settembru 2010
dwar il-Programm Ewropew ta’ monitoraġġ tad-dinja (GMES) u
l-operazzjonijiet inizjali tiegħu (2011-2013)[1].

(a)         
Il-Liechtenstein la għandu jipparteċipa u
lanqas għandu jikkontribwixxi finanzjarjament għall-programm
tal-GMES,
(b)         
Il-parteċipazzjoni tal-Islanda fil-programmi
tal-GMES għandha tiġi sospiża temporanjament, minħabba
restrizzjonijiet ekomomiċi.
3.           ELEMENTI LEGALI TAL-PROPOSTA
L-Artikolu 1(3) tar-Regolament tal-Kunsill
(KE) Nru 2894/94 dwar l-arranġamenti għall-implimentazzjoni
tal-Ftehim ŻEE jipprevedi li l-Kunsill jistabbilixxi l-pożizzjoni li
għandha tiġi adottata f'isem l-Unjoni għal tali
Deċiżjonijiet, wara li ssir proposta mill-Kummissjoni. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżentah fil-Kumitat Konġunt
taż-ŻEE mill-aktar fis possibbli.
2012/0156 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
 dwar emenda għall-Protokoll 31 tal-Ftehim taż-ŻEE
dwar kooperazzjoni f'oqsma speċifiċi li ma jagħmlux parti
mill-erba' libertajiet

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 189,
flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2], u b'mod partikolari
l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)       Il-Ftehim dwar
iż-Żona Ekonomika Ewropea[3] ("il-Ftehim
taż-ŻEE") daħal fis-seħħ
fl-1 ta' Jannar 1994.
(2)       Skont l-Artikolu 98
tal-Ftehim taż-ŻEE, il-Kumitat Konġunt taż-ŻEE jista'
jiddeċiedi li, fost l-oħrajn, jemenda l-Protokoll 31
tiegħu.
(3)       Il-Protokoll 31
tal-Ftehim taż-ŻEE fih dispożizzjonijiet u arranġamenti
dwar kooperazzjoni f’oqsma speċifiċi li ma jaqgħux taħt
l-erba’ libertajiet.
(4)       Huwa xieraq li
l-kooperazzjoni tal-Partijiet Kontraenti fil-Ftehim taż-ŻEE tiġi
estiża u tinkludi r-Regolament (UE) Nru 911/2010 tal-Parlament
Ewropew u tal-Kunsill tat-22 ta' Settembru 2010 dwar il-Programm
Ewropew ta’ monitoraġġ tad-dinja (GMES) u l-operazzjonijiet inizjali
tiegħu (2011-2013).
(5)                   Għaldaqstant,
il-Protokoll 31 għall-Ftehim taż-ŻEE għandu jiġi
emendat f'konformità ma' dan.
(6)       Il-pożizzjoni tal-Unjoni
fil-Kumitat Konġunt taż-ŻEE għandha tkun ibbażata fuq
l-abbozz ta’ Deċiżjoni li jinsab mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar l-emenda proposta għall-Protokoll 31 għall-Ftehim taż-ŻEE
għandha tkun ibbażata fuq l-abbozz ta’ Deċiżjoni
tal-Kumitat Konġunt taż-ŻEE mehmuż ma’ din
id-Deċiżjoni. 
Ir-rappreżentanti tal-Unjoni fil-Kumitat
Konġunt taż-ŻEE jistgħu jaqblu fuq tibdil minuri
għall-abbozz tad-Deċiżjoni mingħajr deċiżjoni
ulterjuri tal-Kunsill.
Artikolu 2
Wara l-adozzjoni tagħha,
id-Deċiżjoni tal-Kumitat Konġunt taż-ŻEE għandha
tiġi ppubblikata f’Il-Ġurnal Uffiċjali tal-Unjoni Ewropea.
Artikolu 3
Din id-Deċiżjoni għandha
tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
Anness
DEĊIŻJONI
TAL-KUMITAT KONĠUNT TAŻ-ŻEE 
Nru
ta' 
li
temenda l-Protokoll 31 tal-Ftehim taż-ŻEE,
dwar kooperazzjoni f'oqsma speċifiċi li ma jagħmlux parti
mill-erba' libertajiet
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat bil-Protokoll li
jaġġusta l-Ftehim dwar iż-Żona Ekonomika Ewropea, minn hawn
'il quddiem imsejjaħ "il-Ftehim", u b'mod partikolari
l-Artikoli 86 u 98 tiegħu,
Billi:
(1)                   
Il-Protokoll 31 tal-Ftehim ġie emendat
mid-Deċiżjoni tal-Kumitat Konġunt taż-ŻEE Nru .../...
ta' …[4].
(2)                   
Is-sistema komprensiva ta' monitoraġġ tad-dinja
hija ta' importanza kbira għall-ġestjoni sostenibbli tat-Tramuntana
tal-Ewropa u l-Artiku. 
(3)                   
In-Norveġja kkontribwixxiet
għall-iżvilupp tal-programm Ewropew ta' Monitoraġġ
tad-Dinja (GMES), kemm fil-kuntest tas-Seba' Programm Kwadru tal-Komunità Ewropea
għar-riċerka, l-iżvilupp teknoloġiku u l-attivitajiet ta'
dimostrazzjoni (2007-2013) kif ukoll bħala membru tal-Aġenzija
Spazjali Ewropea.
(4)                   
Huwa xieraq li l-kooperazzjoni tal-Partijiet
Kontraenti fil-Ftehim taż-ŻEE tiġi estiża u tinkludi
r-Regolament (UE) Nru 911/2010 tal-Parlament Ewropew u tal-Kunsill
tat-22 ta' Settembru 2010 dwar il-Programm Ewropew ta’
monitoraġġ tad-dinja (GMES) u l-operazzjonijiet inizjali tiegħu
(2011-2013)[5].
(5)                   
Għaldaqstant, il-Protokoll 31 tal-Ftehim
għandu jiġi emendat sabiex din l-estensjoni ta’ kooperazzjoni tkun
tista’ sseħħ mill-1 ta’ Jannar 2012,
ADOTTA DIN ID-DEĊIŻJONI:
Artikolu 1
L-Artikolu 1 tal-Protokoll 31
tal-Ftehim jiġi emendat kif ġej:
1.           It-test fil-paragrafu 6
għandu jiġi ssostitwit b'dan li ġej:
‘L-evalwazzjoni u l-għoti ta' direzzjoni
maġġuri lil attivitajiet fil-programmi qafas tal-attivitajiet
tal-Unjoni fil-qasam tar-riċerka u l-iżvilupp teknoloġiku
msemmija fil-paragrafi 5, 8a, 8c, 9 u 10
għandhom jiġu rregolati bil-proċedura msemmija
fl-Artikolu 79(3) tal-Ftehim.’ 
2.           Il-paragrafu li ġej għandu
jiddaħħal wara l-paragrafu 8b:
‘8c.   (a)     Mill-1 ta’ Jannar 2012,
l-Istati tal-EFTA għandhom jipparteċipaw fl-attivitajiet li
jistgħu jirriżultaw mill-Att tal-Unjoni li ġej:
-        32010 R 0911:
Ir-Regolament (UE) Nru 911/2010 tal-Parlament Ewropew u tal-Kunsill
tat-22 ta’ Settembru 2010 dwar il-programm Ewropew ta’
monitoraġġ tad-dinja (GMES) u l-operazzjonijiet inizjali tiegħu
(2011-2013) (ĠU L 276, 20.10.2010, p. 1).
(b)     L-Istati tal-EFTA għandhom
jikkontribwixxu finanzjarjament għall-attivitajiet msemmijin taħt (a)
skont l-Artikolu 82(1)(a) tal-Protokoll 32 tal-Ftehim.
(c)     L-Istati tal-EFTA għandhom
jipparteċipaw bis-sħiħ, mingħajr id-dritt tal-vot,
fil-kumitati kollha tal-Unjoni li jgħinu lill-Kummissjoni Ewropea
fil-ġestjoni, l-iżvilupp u l-implimentazzjoni tal-attivitajiet
imsemmija f’(a), jiġifieri l-Kumitat tal-GMES, il-Bord tas-Sigurtà u
l-Forum tal-Utent.
(d)     Dan il-paragrafu ma għandux japplika
għal-Liechtenstein.
(e)     Fir-rigward tal-Islanda, dan il-paragrafu
għandu jiġi sospiż sakemm jiġi deċiż mod
ieħor mill-Kumitat Konġunt taż-ZEE.’
Artikolu 2
Din id-Deċiżjoni tidħol
fis-seħħ fil-jum ta' wara l-aħħar notifika lill-Kumitat
Konġunt taż-ŻEE skont l-Artikolu 103(1) tal-Ftehim*.
Din għandha tapplika
mill-1 ta' Jannar 2012.
Artikolu 3
Din
id-Deċiżjoni tiġi ppubblikata fis-Sezzjoni taż-ŻEE ta'
Il-Ġurnal Uffiċjali tal-Unjoni Ewropea, u fis-Suppliment
taż-ŻEE tiegħu.
Magħmul fi
Brussell,
            Għall-Kumitat
Konġunt taż-ŻEE
            Il-President
            
            
            
            Is-Segretarji
            tal-Kumitat Konġunt taż-ŻEE
            
[1]               ĠU L 276, 20.10.2010, p. 1.
[2]               ĠU L 305,
30.11.1994, p. 6.
[3]               ĠU L 1, 3.1.1994, p. 3. 
[4]               ĠU L …
[5]               ĠU L 276, 20.10.2010, p. 1.
*               [L-ebda rekwiżiti kostituzzjonali ma huma
indikati.] [Rekwiżiti kostituzzjonali indikati.]